Sorpgjald lækkað og gjaldtaka á umframúrgangi tekin upp Sorpgjald íbúa í Ísafjarðarbæ er lækkað í nýrri gjaldskrá fyrir söfnun , förgun , móttöku og flokkun sorps í Ísafjarðarbæ , sem tekur gildi 1. janúar 2020 . Sorphirða Sorpförgun sumarbústaðir og íbúðarhúsnæði með takm . íveru v / snjóflóttahættu Á sama tíma verður aftur tekin upp gjaldtaka á umframúrgangi í Funa og á gámavöllum , svo sem grófum úrgangi og pressanlegum úrgangi sem telst ekki til heimilissorps . Í áætlunum fyrir 2019 var gert ráð fyrir að íbúar gætu komið með 150.000 kg af umframúrgangi gjaldfrjálst í Funa og á gámavelli , sem yrði svo greitt af Ísafjarðarbæ . Umframúrgangur sem hefur skilað sér á árinu er hins vegar nær því að vera 430.000 kg . Umhverfis - og framkvæmdanefnd lagði því til við bæjarstjórn , á 90. fundi nefndarinnar , að taka aftur upp gjaldtöku á umframúrgangi í stað þess að hækka sorpgjöld einstaklinga til að greiða niður þetta umframmagn . Gjald fyrir móttöku í endurvinnslustöð í Ísafjarðarbæ Blandaður / grófur úrgangur Athygli er vakin á því að áfram er gjaldfrjáls móttaka fyrir íbúa Ísafjarðarbæjar á flokkuðum úrgangi sem ber úrvinnslugjald , þar má nefna : pappaumbúðir , plastumbúðir , hjólbarða , spilliefni , raftæki og úrelt ökutæki . Ekki þarf heldur að greiða móttökugjald fyrir garðaúrgang og óvirkan úrgang t.d. múrbrot , gler og uppmokstur .